Tanzania; jaɓɓotoo joɗndeeji ɓulnotooɓe juulɓe Afrik
Fedde ɓulno e gandal: joɗndeeji ngootaagu anduɓe e waajotooɓe juulɓe Afrik naaɓe ena e waɗde ɗoo ɗoɗ wonaa ɗoo to Darusalam wuro laamorgo leydi Tanzania.
Cimtol jaaynde qur’aaniyan-koore Iran (iqna) sewnde tunndu Afrik, batuuji diineyan-kooji e dow tawtoreede anduɓe e waajotooɓe juulɓe immorɓe eko yaata leyɗe 24 aduna fuɗɗiima e ñalaande asewe 15 Décembre jogoriima gasoyde jaŋngo e alteneŋ 17 Décembre.
E nder fuɗɗoode kafu udditirɗum ɗii batuuji, Muhamad qariib Bilaal, assistan laamɗo tekendi Tanzania gooto e adnuɓe e ɓulnotooɓe juulɓe naamndiima yuurniteede ko faati e caɗeele e jataade laabi fii battane kenɗuɗe wonande juulɓe duunde ndee.
O teeŋtinii kadi ko faati e hatonjinde heptode laabi fii wuurdude e dow jam e cellal hakunde juulɓe ɓee e nasaraaniyan-koɓe ɓee.
E dow teeŋtinde assisten laamɗo tekendi ndii leydi oo e dow ko faati e himme jaŋngingol juulɓe ɓee, o hollirii wonde: ko jaŋngugol tan e ɓamtaare woni ko waawata falaade caɗeele yimɓe ndee duunde.
Fariib Bilaal e dow gasire yeewtere makko, o jantiima: anduɓe ɓee e ɓulnotooɓe ɓee e dow jaŋtagol maɓɓe ko faati e naamnde adunayan-koje, e huutorde e fannuuji jamaanu, ɓeenin poti yuurnitaade ko faati e laabi jogiiɗi battane e dow liimanaagu e needi islaam kadi.
E gasire batu hee, seykh Suleyman Kiile miile, gardiiɗo fedde ɓulnotooɓe Tanzania teeŋtinii wonde: naamnde ceertuɗe ɗe nganduɗaa ko e dow yajinde diine islaam e nder duunde hee e caggal mayre ena njogii batte, yuurnitaama heen. 1154941
fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn